S-6451/2019

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 12. nóvember 2019, á hendur S-kk-þgf Þ-kk-þgf B-kk-þgf, […], fyrir eftirtalin brot:

1. „Fíkniefna og vopnalagabrot með því að hafa, fimmtudaginn 5. apríl 2018, á N1 við Hringbraut 12 í Reykjavík, haft í vörslum sínum 3,91 grömm af maríhúana, 1,65 grömm af tóbaksblönduðu kannabisefni, 0,92 grömm af amfetamíni og tvo vasahnífa, sem ákærði framvísaði við afskipti lögreglu.

[...]

Teljast brot þessi varða við 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og b. lið 2. mgr. 30. gr., sbr. 1. mgr. 36. gr. vopnalaga nr. 16/1998.

2. Umferðar og fíkniefnalagabrot með því að hafa, laugardaginn 2. júní 2018, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 120 ng/ml, kókaín 80 ng/ml og tetrahýdrókannabínól 0,7 ng/ml) um Stórholt í Reykjavík, við Listaháskóla Íslands, þar sem lögregla stöðvaði aksturinn og haft í vörslum sínum 0,84 grömm af maríhúana, sem lögregla fann við leit í bifreið ákærða.

[...]

Telst brot þetta varða við

1., sbr. 2. mgr. 45. gr. a. og 1. mgr. 48. gr., sbr. 1. mgr.

100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr .

68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. Umferðarlagabrot með því að hafa, fimmtudaginn 3. janúar 2019, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 435 ng/ml og kókaín 20 ng/ml) um Þönglabakka í Reykjavík, við Mjódd, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 4,75 grömmum af maríhúana, 1,65 grömmum af tóbaksblönduðu kannabisefni og 0,92 grömmum af amfetamíni sem lögreglan lagði hald á samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á tveim vasahnífum, sem lögregla lagði hald á, með vísan til 1. mgr. 37. gr. vopnalaga nr. 16/1998.“

Ákærði sótti ekki þing við þingfestingu málsins og hafði ekki boðað forföll en fyrirkall hafði verið birt á lögheimili ákærða með lögmætum hætti. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur […] 1986. Samkvæmt framlögðu sakavottorði, dagsettu 5. nóvember 2019, gekkst ákærði undir sektarrefsingu með lögreglustjórasátt 15. apríl 2013 meðal annars vegna aksturs undir áhrifum ávana og fíkniefna. Þá var honum gerð sekt með dómi 29. febrúar 2016 vegna fíkniefna og umferðarlagabrota, meðal annars vegna aksturs undir áhrifum ávana og fíkniefna. Síðast hlaut ákærði 45 daga fangelsisrefsingu með dómi Héraðsdóms Reykjavíkur 13. júní 2018 fyrir akstur undir áhrifum ávana og fíkniefna og sviptur ökurétti.

Brot þau sem ákærði er sakfelldur fyrir samkvæmt ákæruliðum nr. 1 og 2 voru drýgð áður en síðastgreindur dómur yfir ákærða var kveðinn upp. Verður ákærða því gerður hegningarauki vegna þeirra, sbr. 78. gr. almennra hegningarlaga nr. 19/1940.

Við ákvörðun refsingar vegna ákæruliðar nr. 3 verður því miðað við að ákærða sé nú gerð refsing fyrir akstur undir áhrifum ávana og fíkniefna í fjórða sinn en í þriðja sinn vegna aksturs sviptur ökuréttindum, allt innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af sakarefni málsins þykir refsing ákærða hæfilega ákveðin fangelsi í 120 daga.

Með vísan til lagaákvæða í ákæru er áréttuð ævilöng ökuréttarsvipting ákærða.

Með vísan til lagaákvæða í ákæru sæti ákærði upptöku á 4,75 grömmum af maríjúana, 1,65 grömmum af tóbaksblönduðu kannabisefni og 0,92 grömmum af amfetamíni og tveimur vasahnífum, sem lögregla lagði hald á við rannsókn málsins.

Ákærði greiði 383.821 krónu í sakarkostnað.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari fyrir D-kvk-þf K-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf Þ-kk-nf B-kk-nf, sæti fangelsi í 120 daga.

Áréttuð er ævilöng ökuréttarsvipting ákærða.

Ákærði sæti upptöku á 4,75 grömmum af maríjúana, 1,65 grömmum af tóbaksblönduðu kannabisefni og 0,92 grömmum af amfetamíni og tveimur vasahnífum.

Ákærði greiði 383.821 krónu í sakarkostnað.

B-kvk-nf V-kvk-nf

Við ákvörðun refsingar vegna ákæruliðar nr. 3 verður því miðað við að ákærða sé nú gerð refsing fyrir akstur undir áhrifum ávana og fíkniefna í fjórða sinn en í þriðja sinn vegna aksturs sviptur ökuréttindum, allt innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af sakarefni málsins þykir refsing ákærða hæfilega ákveðin fangelsi í 120 daga.

Með vísan til lagaákvæða í ákæru er áréttuð ævilöng ökuréttarsvipting ákærða.

Með vísan til lagaákvæða í ákæru sæti ákærði upptöku á 4,75 grömmum af maríjúana, 1,65 grömmum af tóbaksblönduðu kannabisefni og 0,92 grömmum af amfetamíni og tveimur vasahnífum, sem lögregla lagði hald á við rannsókn málsins.

Ákærði greiði 383.821 krónu í sakarkostnað.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari fyrir D-kvk-þf K-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

Ákærði, S-kk-nf Þ-kk-nf B-kk-nf, sæti fangelsi í 120 daga.

Áréttuð er ævilöng ökuréttarsvipting ákærða.

Ákærði sæti upptöku á 4,75 grömmum af maríjúana, 1,65 grömmum af tóbaksblönduðu kannabisefni og 0,92 grömmum af amfetamíni og tveimur vasahnífum.

Ákærði greiði 383.821 krónu í sakarkostnað.

B-kvk-nf V-kvk-nf